**Πανόραμα Χωρών Βαλτικής 7 μέρες – Αεροπορικώς**

**Εβδομαδιαίες αναχωρήσεις - Πρώτη εβδομάδα 24/06/-01/07/2025, τελευταία εβδομάδα 09/09/-16/09/2025.**

**1η μέρα Τρίτη | Θεσσαλονίκη – Ρίγα**

Ημέρα αφίξεων από αεροδρόμιο στο ξενοδοχείο. Συγκέντρωση στο αεροδρόμιο ‘’Μακεδονία΄’’, επιβίβαση στο αεροσκάφος και πτήση για τη Ρίγα. Άφιξη και αναχώρηση με το λεωφορείο μας, με προορισμό το ξενοδοχείο. Θα αφήσουμε τις αποσκευές μας σε ειδικό χώρο φύλαξης του ξενοδοχείου για να τα μεταφέρουμε αργότερα το μεσημέρι όταν τα δωμάτια θα είναι άδεια και έτοιμα από τους προηγούμενους πελάτες ήτοι μετά από το check out 15:00’ και μετά τον καθαρισμό των δωματίων σταδιακά. Ελεύθερος χρόνος για αγορές σε δύο εμπορικά κέντρα και στο παραδοσιακό ‘’ the Riga Central Market’’, καφέ και γεύμα εξ’ ιδίων. Τακτοποίηση στο ξενοδοχείο σας και χρόνος για ξεκούραση αργά το απόγευμα. Στο ελεύθερο απόγευμα μπορείτε να επισκεφθείτε την κεντρική αγορά της νέας Ρίγας και να περπατήσετε στους γραφικούς δρόμους της παλιάς πόλης με τα ωραία καφέ και μπαρ.

**2η μέρα, Τετάρτη | Ρίγα – Ταλίν.**

Πρωινό και 08:30’ με τις αποσκευές στο λεωφορείο, αναχώρηση στις 09:00’ με προορισμό τα σύνορα Λετονίας – Εσθονίας όπου θα γίνει ολιγόλεπτη στάση. Η συνολική διαδρομή φτάνει τα 300 χλμ και η διάρκεια εξαρτάται από την κίνηση στους δρόμους μίας λωρίδας μόνον ανά κατεύθυνση. Άφιξη στο ξενοδοχείο και άμεση γνωριμία με την μικρή παλιά περιτειχισμένη πόλη του Ταλίν, εύκολη πρόσβαση μόνον με τα πόδια, όπως καταλαβαίνει κανείς δεν χωράει και δεν επιτρέπεται σε λεωφορεία η είσοδος μέσα από τα τείχη. Απόγευμα ελεύθερο για να κάνουμε γνωριμία με τη γραφικότατη πόλη, φωλιασμένη σε όρμο του Κόλπου της Φινλανδίας και απέναντι από το Ελσίνκι. Το Ταλλίν παραμένει μια πόλη - αίνιγμα, η οποία αντλεί τη γοητεία της από τις πολλές αντιφάσεις της. Λίγα μέρη στην Ευρώπη διατηρούν στην ατμόσφαιρά τους, τόσο γνήσια, την αύρα του Μεσαίωνα, όσο η παλιά πόλη του Ταλλίν, η οποία με τα 4500 αρχιτεκτονικά και ιστορικά μνημεία βρίσκεται κάτω από την προστασία της UNESCO σαν μνημείο παγκόσμιας κληρονομιάς. Εξαιτίας της στρατηγικής της θέσης η πρωτεύουσα πέρασε διαδοχικά από την κυριαρχία των Δανών, των Σουηδών, των Πολωνών και των Ρώσων, εμφανή σημάδια των οποίων υπάρχουν ακόμα και σήμερα.

**3η μέρα, Πέμπτη - Προαιρετική ημερήσια εκδρομή στο Ελσίνκι χωρίς αποσκευές ! |**

Η σημερινή μέρα είναι ελεύθερη! Σας προτείνουμε όμως μια προαιρετική εκδρομή στο Ελσίνκι, την πόλη που συνδυάζει το παρελθόν με το μέλλον, την πρωτεύουσα της Φινλανδίας! Ένα ημερήσιο ταξίδι στη πρωτεύουσα της Φινλανδίας που αντιπροσωπεύει και την καλύτερη επιλογή απαλλαγής από το ακριβό ταξίδι στη χώρα αυτή ενός αεροπορικού εισιτηρίου και στη συνέχεια πανάκριβης διαμονής με όλα τα επακόλουθα πλήρη έξοδα. Έτσι έχουμε την ευκαιρία με το αντίτιμο των 110 ευρώ να περιλαμβάνονται οι υπηρεσίες μεταφοράς μας στο λιμάνι, τις υπηρεσίες του συνοδού – ξεναγού μας, το άνετο ταξίδι ενός πλοίου προδιαγραφών κρουαζιέρας μέσα από πολυτελή λιμάνια, την μετακίνηση με το τραμ από και προς το λιμάνι του Ελσίνκι, τον περίπατο περιήγησης στα αξιοθέατα, τον ελεύθερο χρόνο για φαγητό εξ’ ιδίων, καφέ, επιστροφή στο πλοίο με όλες τις ανέσεις, καταστήματα, σούπερ μάρκετ, καφέ… μεταφορά στο ξενοδοχείο με το τουριστικό λεωφορείο στην επιστροφή στο Ταλίν. Τα γεύματα και ποτά της εκδρομής δεν περιλαμβάνονται στην τιμή των 110 ευρώ ! Στη πρωτεύουσα της Φινλανδίας θα δούμε τον ογκώδη σταθμό με τους γίγαντες στην πρόσοψη, στο λόφο της πλατείας του ελευθερωτή τσάρου Αλέξανδρου, τον επιβλητικό λευκο-γάλαζο Καθεδρικό, να δεσπόζει στην πλατεία με θέα το νότιο παλιό λιμάνι, το ανατολικό λιμάνι με τα χαρακτηριστικά ιστιοφόρα και στην προκυμαία τα αρχοντικά μιας άλλης εποχής, τα παλιά εστιατόρια και pubs των Ναυτικών, το λόφο της Θεοτόκου Ουσπένσκι των Ορθοδόξων, την κλειστή παραδοσιακή και την υπαίθρια αγορά, Esplanade με τα μικρά μαγαζιά και τη γειτονιά Eira με τα νεοκλασικά σπίτια, τη λεωφόρο με τα πολυκαταστήματα, την πλατεία με το συντριβάνι της γοργόνας και των θαλάσσιων πλασμάτων, το παλιό τραμ, το καφε-ζαχαροπλαστείο-εστιατόριο Belle- Epoque ! Και θα αφήσουμε την παλιά πόλη, με το πιο σύγχρονο τραμ περνώντας από τα εξεζητημένα μοντέρνα κτίρια, πλατείες και εγκαταστάσεις του λιμανιού που θυμίζουν αεροδρόμια του μέλλοντος καθώς και το δέσιμο των πλοίων που γίνεται με μαγνήτες και όχι πλέον με παλαμάρια !

**4η μέρα Παρασκευή:**

Πρωινό και 08:30’ με τις αποσκευές στο λεωφορείο, αναχώρηση στις 09:00’ για την ξενάγηση του Ταλίν διότι το απόγευμα έχουμε πτήση για Βίλνιους. Ξεκινάμε με την εκτός των τειχών περιήγηση για να φτάσουμε στην ακρόπολη και να κατεβούμε τελικά με τα πόδια μέσα στην καρδιά του μεσαιωνικού οικισμού. για τη πρωτεύουσα της Εσθονίας θεωρείται, από πολλούς η «βασίλισσα» της Βαλτικής, που μπορεί εύκολα να μετατρέψει το ταξίδι μας σε παραμύθι. Το μεσαιωνικό ιστορικό κέντρο μαγεύει, με τα πλακόστρωτα σοκάκια, τις αγορές, τα παραδοσιακά σπίτια. Με την αύρα του 13ου αιώνα, οι επισκέπτες νοιώθουν πρωταγωνιστές σε μεσαιωνικό παραμύθι, μέσα σε καλοδιατηρημένα τείχη, με πλατείες και πύργους. Ανεβαίνουμε στην εντυπωσιακή αριστοκρατική συνοικία Toompea, που βρίσκεται στη κορυφή ενός λόφου που θα μας προσφέρει μια μοναδική πανοραμική θέα-κάτοψη της πόλης με τους πύργους, τις κεραμιδένιες στέγες και τις γραφικές πλατείες Περνώντας από την Άνω στην Κάτω γειτονιά. Κατόπιν θα διασχίσουμε το πιο στενό δρομάκι της περιοχής, εκεί όπου τρέκλιζαν οι μεθυσμένοι καθώς έπεφταν από το νήμα που τοποθετούνταν κατά μήκος. Περνώντας από την εκκλησία του Αγίου Πνεύματος και του Αγίου Νικολάου θα κατευθυνθούμε στο μοναδικό ανέγγιχτο γοτθικό δημαρχείο της Βόρειας Ευρώπης και θα περπατήσουμε στο μεσαιωνικό τμήμα της κάτω πόλης, ένα μέρος ανέγγιχτο από τον χρόνο. Μνημείο Παγκόσμιας Πολιτιστικής Κληρονομιάς της UNESCO και Πολιτιστική Πρωτεύουσα της Ευρώπης το 2011, το Ταλλίν θυμίζει έντονα Σκανδιναβική πόλη ενώ η Νέα Πόλη με τους ουρανοξύστες, κατά κύριο λόγο έδρα επιχειρήσεων πληροφορικής, δίνει στην περιοχή μια δυναμική διάσταση ραγδαία αναπτυσσόμενης περιοχής. Διασχίζοντας το πιο γραφικό μονοπάτι, το πέρασμα της Αγίας Αικατερίνης, πίνοντας μπύρα σε ένα σκοτεινό κελάρι ή σε μια λουλουδιασμένη αυλή, θαρρούμε πως ο χρόνος κάπου εκεί έχει σταματήσει. Στον πύργο Kiek in de Kök βλέπει κανείς τείχη, κανόνια και διάφορα εκθέματα που αφορούν το έγκλημα και τιμωρία, αλλά και τη ζωή στο Ταλίν μερικούς αιώνες πριν. Από τα σημαντικά αξιοθέατα είναι το Κάστρο Toompea που σήμερα φιλοξενεί το Κοινοβούλιο της Εσθονίας και το Ρωσικό Ορθόδοξο Καθεδρικό Ναό του Αλέξανδρου Νέφσκι, που χτίστηκε το 1900. Οι επισκέψεις μας εμπλουτίζονται στο λόφο Kohtuotsa με την πανοραμική θέα στην πόλη, το Lauluväljaku Hill Gate & το μπαρόκ κήπους του παλατιού Kadriorg που χτίστηκε το 1718 και σήμερα αποτελεί Μουσείο Τέχνης, που είναι και το μεγαλύτερο όλης της χώρας, με έργα της Εσθονίας από τον 18ο έως το 21ο αιώνα για να φθάσουμε στην Πλατεία Ελευθερίας, ένα δημοφιλές σημείο συνάντησης, στην άκρη της Παλιάς Πόλης. Χρόνος ελεύθερος για φαγητό και αναχώρηση για το αεροδρόμιο. Άφιξη στο Βίλνιους και τακτοποίηση στο ξενοδοχείο.

**5η μέρα Σαββάτο:**

Πρωινό και αναχώρηση για το κάστρο Τρακάι που βρίσκεται στη λίμνη Γκαλβέ, 29 χιλιόμετρα δυτικά του Βίλνιους, ήταν η πρώτη πρωτεύουσα της Λιθουανίας, κτισμένη στην όχθη της λίμνης Γκαλβέ, με τα υπέροχα ξύλινα σπίτια, που έχτισαν οι Εβραίοι της Κριμαίας. Φθάνοντας, θα επισκεφθούμε το υποδειγματικά αναστηλωμένο μεσαιωνικό κάστρο του Δούκα Βιτάουτας, του 15ου  αιώνα, κτισμένο σε νησί της λίμνης, που είναι αναμφίβολα ένα από τα σπουδαιότερα ιστορικά και αρχιτεκτονικά μνημεία της Λιθουανίας. Ενώ το μουσείο που χωρίζεται σε διάφορα τμήματα του κάστρου, περιλαμβάνει μία από τις πλουσιότερες συλλογές των προ και μετά Μεσαίωνα εποχές !

Επιστροφή στο Βίλνιους όπου θα περιηγηθούμε στα αξιοθέατα της, χτισμένο στη συμβολή των ποταμών Βίλνελε και Νέρις, που αποπλανεί τον επισκέπτη με τη μπαρόκ αρχιτεκτονική. Η πόλη έχει συμπεριληφθεί στον κατάλογο των μνημείων παγκόσμιας πολιτιστικής κληρονομιάς της UNESCO, ενώ συγκαταλέγεται επίσης στις πιο πράσινες πρωτεύουσες της Ευρώπης. Κατά τη διάρκεια της περιήγησής μας θα δούμε μεταξύ άλλων, τη πανοραμική θέα της πόλης, από το λόφο των τριών Σταυρών, που συμβολίζουν το ρίξιμο των πρώτων ιεραποστόλων από τους παγανιστές, την εκκλησία μπαρόκ, των Αποστόλων Πέτρου και Παύλου, την πύλη της Αυγής Dawn του 1500 και τους εντυπωσιακούς Ορθόδοξους ναούς της πόλης όπως τη ‘’Μαύρη Θεοτόκο’’ προσκύνημα Ορθοδόξων και Καθολικών, του Αγίου Πνεύματος, της Αγίας Τερέζας, με τη πλούσια μπαρόκ διακόσμηση, του Αγ. Καζιμίρ, του Αγ. Νικολάου, της Αγίας Άννας σε παλαιο-Γοτθικό ρυθμό ένα ναό από τους αρχαιότερους μεσαιωνικούς, Αρχαγγέλου Μιχαήλ με το μοναδικό Βυζαντινό Εκκλησιαστικό μουσείο,

Στη ξενάγηση μας θα δούμε επίσης δίπλα στο ναό του Αγ. Ιωάννη του Βαπτιστή, το Πανεπιστήμιο Β. Καπτσούκας του 1579, με τη χάλκινη σκαλιστή πόρτα με αναφορά στη πρώτη τυπογραφία, τους Επισκόπους και τους βασιλείς της Πολωνο-Λιθουανικής Ένωσης, το Προεδρικό μέγαρο, τη μπαρόκ Αγία Αικατερίνη, για να βγούμε τελικά στη πλατεία του παλατιού των βασιλέων, και τον Καθεδρικό με τους υπέροχους πίνακες ζωγραφικής, στη σκιά του κάστρου, απ’ όπου αρχίζει η λεωφόρος βασιλέως Gediminas και τελειώνει στη καμπή του ποταμού Νέρις. Μετά τον τρίτο διαχωρισμό της Πολωνικής – Λιθουανικής κοινοπολιτείας, η Λιθουανία έγινε μέλος της Ρωσικής Αυτοκρατορίας. Πολωνοί και οι Λιθουανοί ανεπιτυχώς επαναστάτησαν εναντίον ρωσικών αρχών το 1831 και το 1863. Η λεωφόρος στολίζεται με ωραία δημόσια κτίρια, καταστήματα και το μουσείο Γενοκτονίας του Λιθουανικού λαού με πολλά ονόματα γραμμένα στους εξωτερικούς τοίχους.

**6η μέρα, Κυριακή: Βίλνιους – Ρίγα**

Πρωινό και 08:30’ με τις αποσκευές στο λεωφορείο, αναχώρηση στις 09:00’ με προορισμό τα σύνορα Λιθουανίας – Λετονίας και στη συνέχεια εντός της Λετονίας στάση και ξενάγηση στο παλάτι, Ρούνταλε, που αναμφίβολα είναι ένα από τα ομορφότερα αρχιτεκτονικά αριστουργήματα της Βαλτικής. Το παλάτι κτίστηκε για την Τσαρίνα Άννα από τον Ραστρέλλι, τον αρχιτέκτονα του Ερμιτάζ στην Αγία Πετρούπολη. Συνεχίζουμε για το ίδιο ξενοδοχείο μας στη Ρίγα.

**7η μέρα, Δευτέρα |– ξενάγηση Ρίγας – Πτήση επιστροφής για Θεσ/νίκη.**

Πρωινό και αργότερα στις 08:30΄ θα πρέπει να τοποθετήσουμε τις αποσκευές μας στον ειδικό χώρο φύλαξης διότι τα δωμάτια θα καθαριστούν για τους επόμενους πελάτες ενώ εμείς θα αναχωρήσουμε στις 09:00΄για την ξενάγηση της Ρίγα και θα επιστρέψουμε το απόγευμα για την αναχώρηση προς το αεροδρόμιο. Οι πλατείες με τα εντυπωσιακά κτίρια, τα δαιδαλώδη πλακόστρωτα δρομάκια, τα όμορφα πυργόσπιτα, συνθέτουν ένα μοναδικό σκηνικό. Αν και είναι δύσκολο να ακολουθήσουμε κατά γράμμα την χρονολογική διαδοχή της αρχιτεκτονικής στη Ρίγα, θα προσπαθήσουμε με μοναδικό τρόπο να ακολουθήσουμε κατά γράμμα την χρονολογική διαδοχή της αρχιτεκτονικής στη Ρίγα και τους ελιγμούς της. Αυτό οφείλεται στο γεγονός ότι η ανοικοδόμηση έγινε σε θέση παλαιότερων και μεμονωμένων κτιρίων πλουσίων οικογενειών, σε αντίθεση με το σύστημα ανοικοδόμησης, της Σοβιετικής περιόδου, όταν έγιναν οι εργατικές κατοικίες. Είναι γνωστή σαν το «Παρίσι του Βορρά» και μία από τις 5 ομορφότερες πρωτεύουσες της κεντρικής και βόρειας Ευρώπης. Η γοητευτική αυτή πόλη είναι κτισμένη στο σημείο που ο μεγάλος ποταμός Νταουγκάβα χύνεται στη Βαλτική Θάλασσα. Είναι πρωτεύουσα, που απαντά στη γραφικότητα του Τάλλιν και του Βίλνιους και ανακηρύχτηκε από την UNESCO σαν η καλύτερα διατηρημένη «Άρτ Νουβώ» πόλη της Ευρώπης. Στον ελεύθερο χρόνο, μπορούμε να επισκεφθούμε την αγορά της Ρίγας και να περπατήσετε στους γραφικούς δρόμους της παλιάς πόλης με τα ωραία καφέ και μπαρ. Όλη η γραφικότητα, τα ιστορικά μνημεία και αξιοθέατα είναι συγκεντρωμένα στη παλιά Ρίγα, προστατευόμενη ζώνη με στενούς πεζόδρομους γεμάτους από καφέ και εστιατόρια και πλαισιωμένη από μεσαιωνικά και ιστορικά κτίσματα, όπου ο περίπατος είναι μια πραγματική απόλαυση. Περνώντας τα στενά λιθόστρωτα δρομάκια, τα μεσαιωνικά και ιστορικά κτίσματα, θα φτάσουμε στις όχθες του ποταμού Νταουγκάβα που διασχίζει την πόλη και θα περιπλανηθούμε στους κομψούς εμπορικούς δρόμους του κέντρου. Ξεκινώντας στη συνέχεια ένας από τους πιο ενδιαφέροντες περιπάτους, στις γειτονιές, Art Nouveau, Art Deco. Σ’αυτή τη περιοχή, λίγο έξω από τη μεσαιωνική τάφρο, στην επέκταση της νέας τότε πόλης της Ρίγα, χτίστηκαν μετά το 19 ο αιώνα - αρχές 20 ου , σε ρυθμό Art Nouveau , αργότερα στη περίοδο του μεσοπολέμου σε τάση του Art Deco, οι πρώτες ‘’πολυόροφες πολυκατοικίες’’ σε μίμηση των τάσεων της πόλης της Βαρκελώνης, διακοσμημένες με γλυπτά αριστουργήματα. Περπατώντας μας περιμένουν κι άλλες θαυμάσιες δημιουργίες όπως, η New-Classic περιοχή, που ξεκίνησε στα μέσα του 18ου με αρχές 19ου αιώνα και φτάνουμε σε επίσης αρχιτεκτονικά αριστουργήματα δηλαδή New Gothic buildings τάση του 19ου αιώνα, προτείνουμε προαιρετική επίσκεψη στο Μουσείο αυτοκινήτου, ένα από τα καλύτερα παγκοσμίως και στο Latvian Ethnographic Open Air Museum, το οποίο είναι ένα από τα αρχαιότερα και μεγαλύτερα «ανοιχτά» μουσεία της Ευρώπης, έξω της Ρίγα, καθώς αναπαριστάται η ζωή των Λετονών στη διάρκεια του Μεσαίωνα.

Η ξενάγηση συνεχίζεται με την Νέο-Κλασικού ρυθμού, Latvian National Opera, κοντά στο Freedom Monument, τα οποία βρίσκονται ανάμεσα σε δύο ημικυκλικά πάρκα, των οποίων τα δύο άκρα καταλήγουν στον ποταμό Daugava και όταν γκρεμίστηκαν τα τείχη της μεσαιωνικής Ρίγα, έμεινε η τάφρος με το νερό που εισχωρεί από το ποτάμι. Στις όχθες του καναλιού διαμορφώθηκαν πάρκα που οριοθετούν τις διάφορες αρχιτεκτονικές γειτονιές. Η ξενάγησή μας αποκτά ολοένα αυξανόμενο ενδιαφέρον ! Πριν βρεθούμε στα όρια της μεσαιωνικής ζώνης θα γνωρίσουμε πρώτα τη Νέο-Γοτθική γειτονιά καθώς επεκτείνεται, εισχωρώντας στη μεσαιωνική με τη Swedish Gate. Μπορούμε επίσης να δούμε τον πελώριο καθεδρικό ναό, St. Mary&#39;s Dome ή Riga Dome, ο οποίος χρονολογείται από το 1211 και είναι ο μεγαλύτερος της Βαλτικής, όπου βρίσκεται ένα από τα μεγαλύτερα εκκλησιαστικά όργανα της Ευρώπης με 6.768 αυλούς ! Στη πλατεία του Δημαρχείου, ξεχωρίζει το εξαιρετικής τέχνης, House of the Blackheads, την εντυπωσιακή εκκλησία του Αγίου Πέτρου με το πυργωτό καμπαναριό και πολύ κοντά στα τείχη, το ναό του Αγ. Ιωάννη Προδρόμου. Εναλλακτικά μπορούμε να επισκεφτούμε τα μουσεία : το μεσαιωνικό αρχοντικό, ενός εμπόρου, που διατηρεί μέχρι σήμερα διάφορες συλλογές, το Mentzendorff, και επίσης τα σπίτια ‘’ Τρία Αδέλφια’’. Το απόγευμα αναχώρηση για το αεροδρόμιο της Ρίγα, πτήση επιστροφής στη Θεσσαλονίκη.

**Σημειώσεις:** α) Οι εθνικοί οδοί στις Βαλτικές χώρες είναι με δύο λωρίδες ανά κατεύθυνση μόνον γύρω από τις πρωτεύουσές τους σε χλμ από 30-60 το μάξιμουμ ανάλογα την πρόοδο εργασιών της κάθε χώρας. Όλο το υπόλοιπο επαρχιακό δίκτυο έχει μία μόνον λωρίδα ανά κατεύθυνση, που σημαίνει ότι μπορεί να προκληθούν καθυστερήσεις λόγω κίνησης βαρέων οχημάτων η πολλών τροχοφόρων !

β) Οι πελάτες μπορούν να επισκέπτονται ατομικά τα μουσεία η το Ελσίνκι. Εάν επιλέγουν τις υπηρεσίες του συνοδού μετά την είσοδο η εκ των υστέρων προσκόλληση στην ομάδα προκειμένου να εκμεταλλευτούν της ξενάγησης θα σημάνει την αποβολή τους από το προσωπικό και την αλλαγή ώρας επίσκεψης τους. Η άδεια ξενάγησης δίνεται στον συνοδό σας ο οποίος είναι διορισμένος και πληρώνεται επιπλέον της τιμής εισιτηρίου λόγω αυτής της συνοδείας που στο κάθε μουσειακό χώρο είναι διαφορετική και ίσως να αλλάξει ανά περίοδο. Οι συμμετοχές ειδικά στο Ελσίνκι και οι κρατήσεις γίνονται τουλάχιστον μία εβδομάδα πριν την άφιξή σας, ηλεκτρονικά από τον συνοδό σας διότι η ομάδα θα πρέπει να πετύχει τις βολικές για το γκρουπ ώρες αναχώρησης και επιστροφής το ίδιο για όλους μαζί ! Αυτό σημαίνει ότι θα πρέπει να δώσουν στο συνοδό στοιχεία, αρ. ταυτότητας, ημερ. γέννησης, ονοματεπώνυμο στα λατινικά. Τα στοιχεία θα προωθήσει ως ομάδα ο συνοδός στην ακτοπλοϊκή εταιρεία λόγω αλλαγής χώρας και ασφάλειας ώστε να γνωρίζουν ποιοι ταξιδεύουν, επίσης εάν κάποιο παιδί δικαιούται έκπτωσης. Σίγουρα για τα μουσεία δεν υπάρχει η ίδια ανάγκη αλλά μετά την άφιξη στο ξενοδοχείο η έγκαιρη δήλωση συμμετοχής στις επισκέψεις των μουσείων απαλλάσσει τον συνοδό από περιττές καθυστερήσεις και δοσοληψίες χρημάτων. Οι ξεναγήσεις-περιηγήσεις σε εξωτερικούς χώρους παρέχονται δωρεάν και περιλαμβάνονται στην τιμή του αρχικού πακέτου. Αυτό όμως δεν συμβαίνει στους κλειστούς χώρους των μουσείων που πολλά είναι ιδιωτικά. Εξαίρεση αποτελεί η ημέρα στο Ελσίνκι διότι είναι ημέρα ανάπαυσης για οδηγό και συνοδό άρα πληρώνεται από τους πελάτες έξτρα γι’ αυτό τα 110 ευρώ περιλαμβάνουν όχι μόνον το εισιτήριο του πλοίου αλλά και όλες τις άλλες υπηρεσίες.

|  |  |  |  |  |  |  |
| --- | --- | --- | --- | --- | --- | --- |
| **Πανόραμα Χωρών Βαλτικής 7 μέρες** | | | | | **Αναχώρηση: 24.06.25, 01.07.25, 08.07.25, 15.07.25, 22.07.25, 29.07.25, 05.08.25, 12.08.25, 19.08.25, 26.08.25, 02.09.25, 09.09.25- Πακέτο εκδρομής** | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| Ρίγα: Tallink | 4\* | Πρωινό | 489€ | 369€ | 245€ | Πτήσεις με την Air Baltic: Θεσ/νίκη - Ρίγα:  03:35-06:25  Ρίγα - Θεσσαλονίκη:  23:40-02:30 |
| Βίλνιους: Radisson Blu Lietuva | 4\* | Πρωινό | Ενδιάμεσες πτησεις με την Air Baltic  Ταλίν - Βίλνιους:  17:00-18:10 |
| **Στις 02.09.25 &09.05.25 το ξενοδοχείο (στο Βίλνιους) θα είναι:**  Holiday Inn Vilnius, an IHG Hotel | 4\* | Πρωινό |
| Ταλίν: Radisson Meriton | 4\* | Πρωινό |
| **Στη τιμή περιλαμβάνονται:** Αεροπορικά εισιτήρια με την Air Baltic από Θεσ/νίκη - Ρίγα // Ταλίν-Βίλνιους // Ρίγα – Θεσ/νίκη. Μια 23kg βαλίτσα το άτομο και μια χειραποσκευή 8 kg + 1 προσωπικό αντικείμενο 30x40x10 cm (όπως για παράδειγμα: Γυναικεία τσάντα, τσάντα για λάπτοπ, tax free bag, ομπρέλα και θήκη για κάμερα). Διανυκτερεύσεις σύμφωνα με το πρόγραμμα και το αεροδρόμιο της πόλης αναχώρησης και επιστροφής, σε ξενοδοχεία 4\* όπως αναφέρονται στον τιμοκατάλογο. Πρωινό σε μπουφέ στο χώρο του ξενοδοχείου. Μετακινήσεις, ξεναγήσεις & εκδρομές με πολυτελή κλιματιζόμενα λεωφορεία, σύμφωνα με το παραπάνω πρόγραμμα, επίσης από και προς το αεροδρόμιο της πόλης αναχώρησης και επιστροφής, από και προς τα ξενοδοχεία. Έλληνας έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης & ιατροφαρμακευτικής περίθαλψης.  **Δεν περιλαμβάνονται:** Φόροι αεροδρομίων, επίναυλοι καυσίμων: 330€ κατά άτομο. Τέλη διαμονής. Φιλοδωρήματα, αχθοφορικά συνοδού-ξεναγού και οδηγού. Κρουαζιέρα από Ταλίν στο Ελσίνκι κόστος: 110€ το άτομο ανάλογα την έγκαιρη κράτηση, ώρα, αριθμό ατόμων, κατάλογος στοιχείων αστυνομικής ταυτότητος, η προκράτηση απαραίτητη και μόνον μέσω του γραφείου ακτοπλο΄ι΄κών εταιριών αυτοπροσώπως η με αποστολή μηνύματος στη διεύθυνση προκράτησης εισιτηρίων γκρουπ από τον συνοδό της εκδρομής. Η προσέλευση στο πλοίο πρέπει να γίνεται τουλάχιστον 15΄ πριν διότι η αναχώρηση γίνεται 5΄πριν το αναγραφόμενο ! Τα εισιτήρια παιδιών είναι μειωμένα ανάλογα την ηλικία και εφόσον δεν ξεπερνούν τα 3 η 12 έτη. Για μεγαλύτερα παιδιά απευθύνεστε στη διεύθυνση προκράτησης εισιτηρίων. Minimum συμμετοχή 10 ατόμων και απαραίτητη προκράτηση. (περιλαμβάνει: μεταφορές από/προς λιμάνια Tallina bus hotel -port-Helsinki port-train station - round trip, εισιτήρια πλοίων, ξενάγηση Helsinki). Μεταφορά & Είσοδος στο Latvian Ethnographic Open Air Museum και μουσείο αυτοκινήτου κόστος από 5 ως 12€ αντίστοιχα ανά άτομο από 15 άτομα και πάνω. Είσοδοι σε μουσεία, κάστρα & αρχαιολογικούς χώρους. Οτιδήποτε δεν αναφέρεται στα περιλαμβάνονται. | | | | | | |